recursal/SuperWikiNEXT-32B huggingface dataset:
இந்தக் கட்டுரை the Harvard professor பற்றியது.  the American swimmer, Missy Franklin என்பதைப் பாருங்கள்.

**மெலிசா ஈவ் புரோன்வென் ஃபிராங்ளின் (Melissa Eve Bronwen Franklin)** (பிறப்பு 1956) ஒரு செய்முறை துகள் இயற்பியலாளர். இவர் ஃஆர்வர்டு பல்கலைக்கழகத்தின் இயற்பியல் துறைத் தலைவரும் மல்லின்கிரோடிட் பேராசிரியரும் ஆவார். சிகாகோவில் உள்ள ஃபெர்மி தேசிய துகள்முடுக்கி ஆய்வகத்தில் பணிபுரியும்போது இவரத் குழாம் மேல் குவார்க்கு நிலவுதலுக்கான முதற்சான்றைக் கண்டுபிடித்தது. இவர் 1993இல் Franklin was elected a fellow of the இயற்பியலுக்கான அமெரிக்கக் கழகத்தில் ஆய்வுறுப்பினராக தேர்வு செய்யப்பட்டார். வார்ப்புரு:அண்மையில், இவர் முன்மி-எதிர் முன்மி மோதல்களில் ஆய்வு செய்கிறார்.

இளம்பருவமும் கல்வியும்
----------------------

Franklin grew up in Toronto, Canada. She dropped out of high school to form an alternative school with friends. சீடு (SEED) மாற்றுப் பள்ளியில் படித்த பிறகு, இவர் டொராண்டோ பல்கலைக்கழகத்தில் இயற்பியலில் சேர்ந்து 1977இல் பட்டம் பெற்றார்..

வாழ்க்கைப்பணி
-------------

இவர் 1982இல் தன் முனைவர் பட்ட்த்தினை சுடான்ஃபோர்டு பல்கலைக்கழகத்தில் இயற்பியலில் "சார்மோனியம் சிதைவின் தேர்ந்தெடுத்த ஆய்வுகள்" எனும் தலைப்பில் பள்ளியின் நேரியல் முடுக்கியில் காரி ஃபீடுமன் மேற்பர்வையில் ஆய்வு செய்து பெற்றார். இவர் தன் முதுமுனைவர் பட்ட்த்தைபெர்கேலி கலிஃபோர்னியா பல்கலைக்கழகத்தில்இலாரன்சு பெர்கேலி ஆய்வகத்தில் ஆய்வு செய்து பெற்றார். மேலும் 1988இல் இல்லினாயிசு பல்கலைக்கழகத்தில் துணைப் பேராசிரியராகச் சேர்ந்து சிகாகோவில் உள்ள ஃபெர்மி ஆய்வகத்தில் பணிபுரிந்தார். இவர் 1987இல் ஃஆர்வார்டு பல்கலைக்கழகத்தில் சேர்ந்து, பிரகு அங்கு இயற்பியல் துறையின் முதல் பெண் பேராசிரியரனார். க்டந்த பத்தாண்டுகளாக போசுட்டனுக்கும் சிகாகோவுக்கும் அடைக்கடி பயணம் செய்து ஃபெர்மி ஆய்வகக் கருவிகளைச் சரிபார்த்து நிறுவினார். இவரது குழாம் 1995இல் மேல் குவார்க்கு உள்ளதை நிறுவியது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2010-06-26 அன்று மூலம் பரணிடப்பட்டது. 2015-10-22 அன்று பார்க்கப்பட்டது.
2. 1 2 3 4  Yount, Lisa (1999). *A to Z of women in science and math*. New York, NY: Facts on File. பன்னாட்டுத் தரப்புத்தக எண்:0-8160-3797-3.

வெளி இணைப்புகள்
---------------

* Melissa Franklin's Harvard faculty webpage பரணிடப்பட்டது 2012-04-06 at the வந்தவழி இயந்திரம்
* Profile on *Discovering Women*, a PBS series about women scientists.
* Public lecture by Prof Franklin - includes audio, slides
**பாரதம் பாடிய பெருந்தேவனார்** சங்ககாலப் புலவர் அல்லர்.வியாச பாரதத்தை வெண்பாவும் அகவலும் உரைநடையும் விரவிவரப் பாடி வெளியிட்டமையால் பாரதம் பாடிய பெருந்தேவனார் என்று அழைக்கப்பெற்றார். இவர் பிறந்தது தொண்டை நாடு எனத் தொண்டை மண்டலம் குறிப்பிடுகின்றது. சங்கநூல்கள் தொகுக்கப்பட்ட காலத்தவர். எட்டுத்தொகை நூல்களைத் தொகுத்தவர். இவரது கடவுள் வாழ்த்துப் பாடல்களை நூலுக்குத் தொடக்கப் பாடலாக இணைத்துள்ளார்.

இவரது பாடல்கள் அகநானூறு, ஐங்குறுநூறு, குறுந்தொகை, நற்றிணை, புறநானூறு ஆகிய ஐந்து நூல்களுக்குக் கடவுள் வாழ்த்துப் பாடல்களாக அமைந்துள்ளன. 

காலம்
* இவரது காலம் கி.பி. 700-க்கு முன்பாகும்.
* ஒன்பதாம் நூற்றாண்டில் வாழ்ந்தார் என்பர்.

| நூல் | கடவுள் | நூலின் எண்ணிக்கைத் தொகுப்பில் சேர்க்கப்பட்டுள்ளதா? |
| --- | --- | --- |
| அகநானூறு | சிவன் | இல்லை |
| ஐங்குறுநூறு | சிவன் | இல்லை |
| குறுந்தொகை | முருகன் | இல்லை |
| நற்றிணை | திருமால் | இல்லை |
| புறநானூறு | சிவன் | ஆம் |

இவரால் பாடப்பட்ட பாரத வெண்பாக்கள் 818 தொகுக்கப்பட்டு நூலாக வெளிவந்துள்ளது.

அடிக்குறிப்பு
-------------

1. ↑  பாரதம் பாடிய பெருந்தேவனார் - தமிழ் இணையக் கல்விக் கழகம்
2. ↑  புறநானூறு 1 கடவுள் வாழ்த்துப் பாடல்
3. ↑  மு. அருணாசலம் தமிழ் இலக்கிய வரலாறு, ஒன்பதாம் நூற்றாண்டு, பாகம் 1, பக்கம் 3
4. ↑  மு. அருணாசலம் தமிழ் இலக்கிய வரலாறு, பதினோராம் நூற்றாண்டு, பக்கம் 19
**பாரதி சாலை** (Bharathi Salai) என்பது தமிழ்நாட்டின் சென்னை நகரின் இராயப்பேட்டையில் உள்ள ஒரு பழமையான சாலையாகும். இந்தச் சாலை எக்ஸ்பிரஸ் அவென்யூ வணிக வளாகம் இருக்கும் ராயப்பேட்டை மணிக்கூண்டு சந்திப்புக்கும் மெரீனா கடற்கரை காமராஜர் சாலை கண்ணகி சிலை சந்திப்புக்கும் இடையே நீண்டிருக்கிறது. பாரதி சாலையின் பழைய பெயர் பைகிராப்ட்ஸ் சாலை என்பதாகும். இது ஆங்கோலேய திகாரியான செயின்ட் தாமஸ் பைகிராப்ட்ஸ் என்பவரின் நினைவால் அப்போது வைக்கப்பட்டது. சுப்பிரமணிய பாரதியின் நினைவைப் போற்றும் விதத்தில் தமிழ்நாடு அரசு பைகிராப்ட்ஸ் சாலையின் பெயரை பாரதி சாலை என்று மாற்றியது. 

சென்னையின் மிகப் பழமையான இந்தச் சாலைகளில் ஒன்றான இந்தச் சாலையில்தான் ஆற்காடு நவாப்பின் அதிகாரபூர்வ இல்லமான அமீர் மஹால் உள்ளது. தமிழ் மர்ம புதின எழுத்தாளரான வடுவூர் துரைசாமி ஐயங்கார் இந்தச் சாலையில்தான் வீடு வாங்கி வசித்து வந்ததாகச் சொல்லப்படுகிறது. இந்தச் சாலையின் மையத்தில் சென்னையின் மிகப் பழமையான சந்தைப் பகுதிகளுள் ஒன்றாக ஜாம்பஜார் என்ற சந்தை உள்ளது. இந்தச் சந்தை ராயப்பேட்டை, திருவல்லிக்கேணி உள்ளிட்ட பகுதிகளின் வர்த்தக மையமாக இருக்கிறது. இந்தச் சாலையில் ஒரு பகுதி ராயப்பேட்டையில் இருக்கிறது. ராயப்பேட்டை மெத்தை, திரைகளுக்கான சந்தை. அதனால் அது தொடர்பான கடைகளும் இந்தச் சாலையில் இருக்கின்றன.

மேற்கோள்கள்
-----------

1. ↑  "Bharathi Salai, Royapettah".. 6 சனவரி 2018 அன்று பார்க்கப்பட்டது. External link in `|publisher=` (உதவி)
2. ↑  ச.ச.சிவ சங்கர் (6 சனவரி 2018). "சென்னையின் பழமையான சாலை". *கட்டுரை*. தி இந்து தமிழ். 6 சனவரி 2018 அன்று பார்க்கப்பட்டது.

| * பா
* உ
* தொ
சென்னை தொடர்புடைய சாலைகள் |
| --- |
| அண்ணா சாலை, அரண்மனைக்காரன் தெரு, ஆற்காடு சாலை, இரங்கநாதன் தெரு, எல்லீஸ் சாலை,  கல்லூரிச் சாலை, கோயம்பேடு சந்திப்பு, சர்தார் பட்டேல் சாலை, செயிண்ட் மேரீஸ் சாலை, சென்னை உயர்மட்ட விரைவுச்சாலைகள், கத்திப்பாரா சந்திப்பு, கிழக்குக் கடற்கரைச் சாலை, சென்னை புறவழிச்சாலை, சென்னைத் துறைமுகம் – மதுரவாயல் விரைவுச்சாலை, செனடாப் சாலை, தங்கசாலை தெரு, திரு. வி. க. சாலை, நுங்கம்பாக்கம் நெடுஞ்சாலை, பாடி சந்திப்பு, பாரதி சாலை, பிராட்வே, பீட்டர்ஸ் ரோடு, மத்திய சதுக்கம், மாநில நெடுஞ்சாலை 2 , மாநில நெடுஞ்சாலை 49, தேசிய நெடுஞ்சாலை 45 , ராஜீவ் காந்தி சாலை, பூந்தமல்லி நெடுஞ்சாலை, வாலாஜா சாலை, வண்டலூர்-மீஞ்சூர் வெளி வட்டச் சாலை |
**மெலிவுற்ற யுரேனியம்** (*depleted uranium*, *DU*, *Q-metal*, *depletalloy* அல்லது *D-38*) என்பது இயற்கை யுரேனியத்தை விடக் குறைந்த அளவு பிளவுறும் ஓரிடத்தான் U-235 ஐக் கொண்டுள்ள யுரேனியம் ஆகும். (புவியோட்டில் காணப்படும் இயற்கை யுரேனியம் மூன்று ஓரிடத்தான்களின் கலவையாகும்: 99.27% U-238, 0.72% U-235, மற்றும் 0.0055% U-234).

மெலிவுற்ற யுரேனியம் மிக உயர்ந்த அடர்த்தியை (19.1 கி/செமீ3) உடையது. ஈயத்தைவிட 68.4% அடர்த்தி உடையது. இது அணு உலைகளில் பயன்படுத்தப்பட்ட எரிகோலில் காணப்படுகிறது. வானூர்திகளில் எதிர் எடைகளாக, கதிர் மருத்துவத்தில் கதிர் வீச்சுக் கவசங்களாக, தொழில்முறை கதிர்வரைவியல் உபகரணங்களில், கதிரியக்கப் பொருட்களைக் கொண்டு செல்ல உபயோகிக்கப்படும் கலன்களில் இவை பயன்படுத்தப்படுகின்றன. சில தொலைக்கதிர் மருத்துவக் கருவிகளில் புலத்தேர்விகளிலும் (Collimator) தடுப்புக் கட்டிகளாகவும் (Shielding block) பயன்படுகிறது.

பெரும்பாலான மெலிவுற்ற யுரேனியம் அணுக்கரு உலைகளிலிம், அணு குண்டுத் தயாரிப்புகளிலும் யுரேனியம் செறிவூட்டல் மூலம் துணை விளைபொருளாகக் கிடைக்கிறது.

மேற்கோள்களும் குறிப்புகளும்
---------------------------

1. ↑  McDiarmid 2001, ப. 123: "Depleted uranium possesses only 60% of the radioactivity of natural uranium, having been 'depleted' of much of its most highly radioactive U234 and U235 isotopes."
2. ↑  "Properties and Characteristics of DU" பரணிடப்பட்டது 2013-02-18 at the வந்தவழி இயந்திரம் U.S. Office of the Secretary of Defense

வெளி இணைப்புகள்
---------------

விக்கிமீடியா பொதுவகத்தில்,  
 ***மெலிவுற்ற யுரேனியம்***   
என்பதின் ஊடகங்கள் உள்ளன. 

* US Health Physics Society
* "Human rights and weapons of mass destruction, or with indiscriminate effect, or of a nature to cause superfluous injury or unnecessary suffering"  
(The UN 2002 report)
* Depleted Uranium and the IAEA பரணிடப்பட்டது 2007-12-20 at the வந்தவழி இயந்திரம்
* "Depleted Uranium in Bosnia and Herzegovina – Postconflict Assessment" பரணிடப்பட்டது 2012-02-25 at the வந்தவழி இயந்திரம் by ஐக்கிய நாடுகள் சூழல் திட்டம்
* "Radiological Conditions in Areas of Kuwait With Residues of Depleted Uranium" by பன்னாட்டு அணுசக்தி முகமையகம்
* "Technical Report on Capacity-building for the Assessment of Depleted Uranium in Iraq" பரணிடப்பட்டது 2012-03-09 at the வந்தவழி இயந்திரம் by ஐக்கிய நாடுகள் சூழல் திட்டம்
* Depleted Uranium, Health Physics Society
இந்தியாவின் ஆந்திராவை பூர்விகமாகக் கொண்டவரும் சென்னையில் பிறந்தவருமான இவர், தமிழ் திரையுலகில் வளர்ந்து வரும் இளம் நடிகையாவார். 2014 ம் ஆண்டு வெளியான தமிழ் திரைப்படமான*ஜீவா*வில் அறிமுகமான இவர், அதைத் தொடர்ந்து பகடி ஆட்டம்(2017)*, ஜிவி* (2019) மற்றும் பேச்சுலர் (2021) உள்ளிட்ட திரைப்படங்களில் நடித்துள்ளார்.

திரைப்பட வாழ்கை
---------------

முதன்முதலாக இயக்குனர் சுசீந்திரனால் அடையாளம் காணப்பட்டு, அவர் இயக்கியகிரிக்கெட் பற்றிய திரைப்படமான *ஜீவா* (2014) திரைப்படத்தில் ஸ்ரீ திவ்யாவின் சகோதரியாக துணை வேடத்தில் தனது திரையுலக தடத்தை ஆரம்பித்த மோனிகா,அதன் பின்னர் பகடி ஆட்டம் (2017) திரைப்படத்தில் முதன்மை கதாநாயகியாக நடித்துள்ளார். *நெஞ்சில் துணிவிருந்தால்* (2017) பட நிகழ்ச்சியை தொகுத்து வழங்கியதன் மூலம் பரவலாக எல்லாராலும் கவனிக்கப்பட்ட இவர் மீண்டும் இயக்குனர் சுசீந்திரனுடன் இணைந்து அவரது *ஜீனியஸ்* (2018) திரைப்படத்தில் முக்கிய பாத்திரத்தில் தோன்றியுள்ளார்.

2019 ம் ஆண்டில், வி. ஜே. கோபிநாத் இயக்கிய *ஜிவி* மற்றும் சுசீந்திரனின் உதவியாளர் மகாசிவன் இயக்கிய *தோழர் வெங்கடேசன்*, ஆகிய இரண்டு படங்களில் நடித்துள்ளார், இப்படங்களில் சிறப்பாக நடித்துள்ளதாக தமிழ் திரையுலகில் பாராட்டையும் பெற்றுள்ளார்.

திரைப்படவியல்
-------------

திரைப்படங்கள்

|  |  |  |  |
| --- | --- | --- | --- |
| **ஆண்டு** | **திரைப்படம்** | **பங்கு** | **குறிப்புகள்** |
| 2014 | *ஜீவா* | ஜென்னியின் சகோதரி |  |
| 2017 | *பகடி ஆட்டம்* | கௌசல்யா |  |
| 2018 | *மேதை* | பிரிசில்லா |  |
| 2019 | *ஜிவி* | ஆனந்தி |  |
| *தோழர் வெங்கடேசன்* | கமலி |  |
| 2020 | *தொட்டு விடும் தூரம்* |  |  |
| *நேரம் முடிந்தது* |  |  |
| 2021 | *பேச்சுலர்* | ரூஹி |  |
| 2022 | *ஜிவி 2* | ஆனந்தி |  |
| *கல்லூரி சாலை* | கிரண் |  |
| 2023 | *தாதா* |  |  |
| *நண்பன் ஒருவன் வந்த பிறகு* |  | படப்பிடிப்பு |

தொலைக்காட்சி

|  |  |  |  |  |
| --- | --- | --- | --- | --- |
| **ஆண்டு** | **தலைப்பு** | **பங்கு** | **சேனல்** | **குறிப்புகள்** |
| 2019 | *போலீஸ் டைரி 2.0* |  | ஜீ5 |  |

மேற்கோள்கள்
-----------

1. ↑  Subramanian, Anupama (29 June 2019). "Monica Chinnakotla has a meaty role in Thottu Vidum". *Deccan Chronicle*.
2. ↑  "ஜீவா படத்தில் நடித்த இந்த பொண்ணா இப்படி எல்லாம் போஸ் கொடுத்திருக்காங்க". 18 February 2020.
3. ↑  "Monica Chinnakotla says that she wants to act with Vijay". *Behindwoods*. 24 November 2017.
4. ↑  "Thozhar Venkatesan, inspired by true events". *சினிமா எக்ஸ்பிரஸ்*.
5. ↑  "'KGF' villain roped in for 'Jiivi' actor Vetri's next". *The News Minute*. 9 December 2019.
6. ↑  "'Thozhar Venkatesan' brings out hardship faced by a family: Mahashivan". *The New Indian Express*.
யாப்பிலக்கணத்தில் செய்யுள்களின் சீர்களும், அடிகளும் ஒன்றுடன் ஒன்று தொடர்புபடும் முறையால் தொடைகள் அமைகின்றன. பல வகையாக அமையும் தொடைகளில் **மோனை** முக்கியமானவற்றுள் ஒன்று.

மோனையும் அதன் வகைகளும்
----------------------

**எழுவாய் எழுத்தொன்றின் மோனை** என யாப்பருங்கலக் காரிகையும்,
**அடிதொறும் தலையெழுத்து ஒப்பது மோனை** எனத் தொல்காப்பியச் செய்யுளியலும் கூறுகின்றன.
இதிலிருந்து மோனை என்பது செய்யுள் அடிகளின் முதல் எழுத்துக்கள் ஒத்து அல்லது ஒன்றி வருதல் மோனை என்றாகிறது. அடிகளின் முதல் எழுத்துக்கள் மட்டுமன்றி சீர்களின் முதலெழுத்துக்கள் ஒன்றி வரினும் அது மோனையே. சீர்கள் தொடர்பில் வரும் மோனை **சீர்மோனை** எனவும், அடிகள் தொடர்பில் வருவது **அடிமோனை** எனவும் குறிப்பிடப்படுகின்றன. மோனைத் தொடை தொடர்பில் அடிமோனையை விடச் சீர்மோனையே சிறப்புப் பெறுகின்றது.

எழுத்துக்கள் ஒத்து வருதல் எனும்போது ஒரே எழுத்துக்கள் வருதல் என்பது பொருளாகாது. ஒத்த எழுத்துக்கள் பின்வருமாறு அமையலாம்.

1. ஒரே எழுத்து ஒன்றுக்கு ஒன்று மோனையாதல்.
2. ஒரே இன எழுத்துக்கள் ஒன்றுக்கொன்று மோனையாதல்

உயிரெழுத்துக்கள் மூன்று இனங்களும், மெய்யெழுத்துக்களில் மூன்று இனங்களும் உள்ளன.

**உயிரெழுத்து இனங்கள்**

1. அ, ஆ, ஐ, ஔ
2. இ, ஈ, எ, ஏ, யா
3. உ, ஊ, ஒ, ஓ
**மெய்யெழுத்து இனங்கள்**

1. ஞ், ந்
2. ம், வ்
3. த், ச்

மோனை எழுத்துக்கள்
-----------------

### சீர்மோனைகள்

1. **பா**லுந் தெளிதேனும் **பா**கும் **ப**ருப்புமிவை
மோனைஇந்த வெண்பா அடியிலே முதற் சீரின் முதல் எழுத்தாக வரும் **பா** மூன்றாம் சீரின் முதலெழுத்தாகவும் வருகிறது. நாலாஞ்சீரின் முதலெழுத்தாகவும் அதன் உயிரெழுத்து இனமான **ப** வருவதால், இவ்வடி 1, 3, 4 ஆம் சீர்களில் மோனை அமைந்த அடியாகும்.
2. **க**ற்க **க**சடற **க**ற்றவை **க**ற்றபின்
இத் திருக்குறள் அடியில் 1, 2, 3, 4 ஆகிய எல்லாச் சீர்களிலும் **க** என்னும் ஒரே எழுத்து மோனையாக வந்துள்ளது. இவ்வாறு அமைவது முற்று மோனை எனப்படும்.
### அடிமோனைகள்

**த**ம்பொருள் என்ப **த**ம்மக்கள் அவர்பொருள்
**த**ந்தம் வினையான் வரும்
மேலே காட்டிய திருக்குறளில் இரண்டு அடிகளினதும் முதற் சீர்கள் **த** எனும் எழுத்தில் தொடங்குவதால் இதிலே அடிமோனை அமைந்துள்ளது.
அடிமோனை சிறப்புக் குறைவானதால் அடிமோனைகள் அமைந்த பாடல்கள் மிகக் குறைவே. அடிகள் தொடர்பில் சிறப்புப் பெறுவது எதுகையாகும் இது அடி எதுகை எனப்படும்.

யாப்பருங்கல விருத்தி
--------------------

இந்த நூல் 7 வகையாக மோனைகளைப் பகுத்துக்கொண்டு எடுத்துக்காட்டு தருகிறது

இணை மோனை
**அ**ணிமலர் **அ**சோகின் தளிர் நலம் கவற்றி
பொழிப்பு மோனை
**அ**ரிக்குரல் கிண்கிணி **அ**ரற்றும் சீரடி
ஒரூஉ மோனை
**அ**ம்பொற் கொடிஞ்சி நெடுந்தேர் **அ**கற்றி
கூழை மோனை
**அ**கன்ற **அ**ல்குல் **அ**ம்நுண் மருங்குல்
மேற்கதுவாய் மோனை
**அ**ரும்பிய கோங்கை **அ**வ்வளை **அ**மைத்தோன்
கீழ்க்கதுவாய் மோனை
**அ**விர்மதி **அ**னைய திருநுதல் **அ**ணங்கு
முற்று மோனை
**அ**யில்வேல் **அ**ணுக்கி **அ**ம்பலைத்து **அ**மர்ந்த

இவற்றையும் பார்க்கவும்
----------------------

* மோனை
* தமிழ் இலக்கணம்
* தொடை

மேற்கோள்
--------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 111

| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
**அக்னசு மோனிக் ஓசான் பெல்லிபியாவ்** (Agnès Monique Ohsan Bellepeau) (பிறப்பு: 1942) இவர் ஓர் மொரிசிய அரசியல்வாதியாவார். இவர், 2010 நவம்பர் முதல் 2016 ஏப்ரல் வரை மொரிசியசின் துணை க்குடியரசு தலைவராக இருந்தார்.   அதிபர் அனெரூட் ஜக்நாத் பதவி விலகி கைலாசு புர்யாக் பதவிக்கு வரும் வரை (2012 மார்ச் 31 முதல் 2012 சூலை 21) மொரிசியசின் துணைக் குடியரசு தலைவராக இருந்தார். கைலாசு புர்யாக் பதவி விலகி அமீனா குரிப் பதவியேற்பு வரை இவர் மீண்டும் 2015 மே 29 முதல் 2015 சூன் 5 வரை குடியரசு தலைவராக பொறுப்பிலிருந்தார்.

தொழில்
------

இவர் ஒரு பத்திரிகையாளராகவும், தேசிய தொலைக்காட்சி நிறுவனமான மொரிசியசு ஒலிபரப்புக் கூட்டு நிறுவனத்தில் செய்தி அறிவிப்பாளராகவும் இருந்தார். 

இவர் நாடாளுமன்றத் தேர்தலில் வெற்றி பெற்றார். துணைக் குடியரசு தலைவர் அங்கிடி செட்டியார் இறந்ததைத் தொடர்ந்து 2010 நவம்பர் 12 அன்று துணைக் குடியரசு தலைவராக நியமிக்கப்பட்டார். தேசிய சட்டமன்ற உறுப்பினர்கள் அனைவராலும் மொரிசியசின் முதல் பெண் துணை துணைக் குடியரசுத் தலைவராக ஒருமனதாக தேர்ந்தெடுக்கப்பட்டார். இவர் மொரிசியசு தொழிலாளர் கட்சியின் உறுப்பினராக இருந்தார். பின்னர் கட்சியின் தலைவரானார். இவரது தந்தை பார்தலோமி ஓசான் கட்சியின் நிறுவன உறுப்பினராக இருந்தார். 

2012 மார்ச் 30 அன்று, மொரிசியசு அதிபர் அனெரூட் ஜக்னாத் நாட்டின் பிரதமருடனான மோதலுக்குப் பிறகு பதவி விலகி, அதிபர் பதவி துணை துணைக் குடியரசு தலைவரான இவரிடம் ஒப்படைத்தார்.  2012 சூலை 21 அன்று கைலாஷ் புர்ரியாக் முறையான அதிபராக பதவி ஏற்றார். 

2015 மே 29 அன்று, அதிபர் கைலாஷ் புர்ரியாக் பதவி விலகியதை அடுத்து மீண்டும் இவர் பொறுப்பு குடியரசு தலைவராக பதவியேற்றுக் கொண்டார். 2015 சூன் 5 அன்று அமீனா குரிப் முறையான குடியரசு தலைவர் பதவி ஏற்றார்.

சொந்த வாழ்க்கை
--------------

இவர் ஒரு தொழிலதிபராக இருந்த ஏவ்சு ஜோசப் பெல்லிபோ என்பவரை மணந்தார். இவரது கணவர் இவர் துணைக் குடியரசுத் தலைவராக பதவியேற்ற மூன்று நாட்களுக்குப் பிறகு, 2010 நவம்பர் 16 அன்று இறந்தார்.

குறிப்புகள்
-----------

1. ↑  "Former Vice Presidents". Archived from the original on 1 ஜனவரி 2019.. பார்த்த நாள்: 23 November 2019.
2. ↑  303, Belson (April 4, 2015). "Mauritius has a new Vice-President". *newsfeed.mu*. April 5, 2016 அன்று மூலம் பரணிடப்பட்டது. April 5, 2015 அன்று பார்க்கப்பட்டது.
3. ↑  Mauritius' president quits after row with PM பரணிடப்பட்டது 2012-03-31 at the வந்தவழி இயந்திரம், *Channel News Asia*, 30 March 2012
**கேரள உழவர் கூட்டமைப்பு** (*Kerala Farmers Federation*) இந்தியாவின் கேரள மாநிலத்தில் 2017 ஆம் ஆண்ட்டு நிறுவப்பட்ட ஓர் இலாப நோக்கமற்ற விவசாய அமைப்பாகும்.

விவசாய பொருட்களின் விலைகள் தொடர்ந்து குறைந்து வருவதை தடுக்கவும் அரசியல் அக்கறையின்மையை எதிர்ப்பதற்காகவும் கேரளாவில் உள்ள விவசாயிகளும் அவர்களது அமைப்புகளும் ஒரே குடையின் கீழ் வந்து கேரள உழவர் கூட்டமைப்பு என்ற ஒரு வலுவான அமைப்பு உருவாக்கப்பட்டது. 

இக்கூட்டமைப்பில் 670,000 எண்ணிக்கைக்கும் மேற்பட்ட விவசாயிகள் மற்றும் 1,400,000 தொழிலாளர்கள் உறுப்பினர்களாக உள்ளனர். உழவர் உரிமைகள், நிலையான விவசாய நடைமுறைகள், வர்த்தக ஒப்பந்தங்கள் மற்றும் விவசாய நிலத்தை வைத்திருப்பது தொடர்பான சட்டங்கள் பற்றிய விழிப்புணர்வை இக்கூட்டமைப்பு பரப்புகிறது.

கேரள உழவர் கூட்டமைப்பு தனது பதிவு செய்யப்பட்ட அலுவலகத்தை கொச்சியின் எடப்பள்ளி வி.வி கோபுர வளாகத்தில் திறந்து புதிய வலைத்தளத்தை அறிமுகப்படுத்தியுள்ளது. விவசாயிகள் இத்தளத்தில் குறைகளையும் புகார்களையும் பதிவேற்றலாம். பல்வேறு நீதிமன்றங்களில் வழக்குகளை எதிர்த்துப் போராடும் விவசாயிகளுக்கு அனைத்து சட்ட உதவி மற்றும் நிதி உதவிகளையும் வழங்கவும் கூட்டமைப்பு உறுதியளித்துள்ளது. இந்த நடவடிக்கையால் கிட்டத்தட்ட 50 லட்சம் விவசாயிகள் பயனடைவார்கள் என்று எதிர்பார்க்கப்படுகிறது.

மேற்கோள்கள்
-----------

1. 1 2  "Kerala's farmers to fight 'injustice' under new collective".
2. ↑  "Kerala Farmers Federation – Upholding, uplifting and empowering the farming community". *keralafarmersfederation.org*. 2020-02-18 அன்று மூலம் பரணிடப்பட்டது. 2021-06-07 அன்று பார்க்கப்பட்டது.
3. ↑  "KeFF launches website for farmers".
4. ↑  "Growers want govt. to stop import of Vietnamese pepper". 22 November 2017 – www.thehindu.com வழியாக.
**லைலா நூர்** (*Laila Nur*)(அக்டோபர் 5, 1934 - மே 31, 2019) என்பவர் வங்காளதேசத்தின் மொழி இயக்க ஆர்வலர் மற்றும் கல்வியாளர் ஆவார். இவர் கொமிலா விக்டோரியா அரசு கல்லூரியில் முதல் பெண் பேராசிரியையாக 1957-ல் சேர்ந்தார்.

ஆரம்ப கால வாழ்க்கை
------------------

லைலா நூர் 1934ஆம் ஆண்டு அக்டோபர் 5ஆம் தேதி கொமிலாவில் உள்ள டவுட்கண்டி தானாவில் பிறந்தார். இவரது தந்தை அபு நாசர், ஒரு மருத்துவ மருத்துவர். இவரது தாயார் சம்சுன்னகர் மெகைதி. இவர் 1952-ல் தனது உயர்நிலைப் பள்ளிக் கல்வியில் தேர்ச்சி பெற்றார். தாக்கா பல்கலைக்கழகத்தில் 1956ல் ஆங்கில இலக்கியத்தில் இளங்கலைப் பட்டம் பெற்றார்.

மொழி இயக்கத்தில் பங்கேற்பு
--------------------------

1952-ல் இளம் பெண்ணாக, நூர் வங்காள மொழி இயக்கத்தில் பங்கேற்றார். 1955ஆம் ஆண்டு பிப்ரவரி 20 அன்று, அடுத்த நாள் அணிவகுப்பில் பங்கேற்கத் தயாரானதற்காக சுமார் 20 பெண் மாணவர்களுடன் பாக்கித்தான் காவல்துறையால் கைது செய்யப்பட்டார். நூர் மொழி இயக்கத்தில் பங்கேற்றதற்காக 21 நாட்கள் சிறையில் இருந்தார்.

தொழில்முறை சாதனைகள்
-------------------

1957ஆம் ஆண்டில், கொமிலா விக்டோரியா அரசு கல்லூரியில் பேராசிரியராக நியமிக்கப்பட்ட முதல் பெண்மணி நூர் ஆனார். திடாசு சௌத்ரியின் 115 கவிதைகளை நூர் ஆங்கிலத்தில் மொழிபெயர்த்துள்ளார். 2014ஆம் ஆண்டில், மொழி இயக்கம் மற்றும் கல்விக்கான தனது பங்களிப்பிற்காக நூர் பினோய் சொமனோனா விருதைப் பெற்றார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (in bn). Archived from the original on 2019-04-15. .
2. 1 2 3  সাক্ষাৎকার (Bengali). 26 May 2015 அன்று மூலம் பரணிடப்பட்டது. 26 May 2015 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்" (in bn). Archived from the original on 26 மே 2015. .
4. ↑  "காப்பகப்படுத்தப்பட்ட நகல்" (in bn). Archived from the original on 26 மே 2015. .
வங்கதேசத்தில் குல்னா மாவட்டத்தின் அமைவிடம்
**குல்னா மாவட்டம்** (Khulna District, வங்காள மொழி: খুলনা জেলা) வங்காளதேசம் நாட்டின் மாவட்டங்களுள் ஒன்று. இம்மாவட்டத்தின் தலைநகர் குல்னா ஆகும். இம்மாவட்டம் *குல்னா கோட்டத்தில்* (Khulna Division) அமைந்துள்ளது. இம்மாவட்டத்தின் மொத்தப் பரப்பளவு 4394.46 சதுர கிலோமீட்டர்கள் ஆகும். இதன் எல்லைகளாக ஜெஸ்சூர் மாவட்டம், நராய்ல் மாவட்டம், பேகர்காட் மாவட்டம், சத்கீரா மாவட்டம் ஆகிய மாவட்டங்கள் அமைந்துள்ளன. இம்மாவட்டத்தில் உள்ளோரில் 58.71% பேர் கல்வியறிவு பெற்றுள்ளனர்.

வரலாறு
------

இம்மாவட்டம் வங்காளதேசத்தின் மூன்றாவது பெரிய மாவட்டம் ஆகும். குல்னா என்ற பெயர் இந்துக் கடவுளான *குல்னேஸ்வரி* என்ற பெயரிலிருந்து வந்தது. 1947 ஆம் ஆண்டின் கணக்கின்படி இம்மாவட்டதின் மக்கள் தொகையில் இந்துக்கள் 52% பெரும்பான்மையினராக இருந்தனர். தற்போது முஸ்லீம்கள் 80% மக்கட்தொகையுடன் பெரும்பான்மையினராக உள்ளனர்.

மதம்
----

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| குல்னா மக்களின் மதம் |
| --- |
| **மதம்** |  | **சதவீதம்** |
| **இசுலாம்** |   | 73.45% |
| **இந்து** |   | 25.28% |
| **கிறித்தவம்** |   | 0.67% |
| **பௌத்தம்** |   | 1.25% |

 |

வழிபாட்டிடங்கள்
---------------

இம்மாவட்டத்தில்,

* 10,859 மசூதிகளும்
* 680 கோயில்களும்
* 81 தேவாலயங்களும்
* 15 பெளத்த மடாலயங்களும்

உள்ளன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-07-07 அன்று மூலம் பரணிடப்பட்டது. 2013-12-27 அன்று பார்க்கப்பட்டது.
**குல்சன் ராய் காத்ரி** *(Gulshan Rai Khatri)* என்பவர் ஓர் இந்திய மருத்துவர் மற்றும் ஒரு பொது சுகாதார நிபுணராவார்.உலகளவில் காசநோய் நோயைத் தடுப்பதற்கான முயற்சியில் பெரும் பங்காற்றியவர் என்பதற்காக நன்கு அறியப்படுகிறார். மருத்துவம் மற்றும் மருத்துவக் கல்வித் துறைகளில் குல்சன் செய்த பங்களிப்புகளுக்காக இந்திய அரசு இவருக்கு நான்காவது உயர் குடிமகன் விருதான பத்மசிறீ விருதை 2013 ஆம் ஆண்டு வழங்கி சிறப்பித்தது.

வாழ்க்கை
--------

குல்சன் ராய் காத்ரி பாக்கித்தான் நாட்டைச் சேர்ந்த தேரா இசுமாயில் கானைச் சேர்ந்தவராவார். ஆனால் இந்தியா பாக்கித்தான் பிரிவினையின்போது இவர் தனது குடும்பத்தினருடன் டெல்லிக்கு குடிபெயர்ந்தார். புதுடெல்லியில் அமைந்துள்ள மௌலானா ஆசாத் மருத்துவக் கல்லூரியில் மருத்துவ பட்டத்தை 1966 ஆம் ஆண்டில் பெற்றார். பொது சுகாதாரத்தில் முதுநிலைப் பட்டமும், சமூக மருத்துவத்தில் நிபுணத்துவம் சார்ந்த முதுநிலைப் பட்டமும் பெற்றுள்ளார்..

காத்ரி மருத்துவ பட்டம் பெற்ற பின்னர் 1966 ஆம் ஆண்டு இந்திய அரசு பணியில் சேர்ந்து பணியாற்றினார். சில ஆண்டுகளுக்கு பின் நாடு தழுவிய காசநோய் ஒழிப்புத் திட்டத்தின் தலைவராக உயர்ந்தார். 1998 ஆம் ஆண்டு மட்டும் 18 மில்லியன் நோயாளிகளுக்கு டாட்சு முறையின் மூலம் காசநோய்க்கு சிகிச்சையையும் மற்றும் நாட்பட்ட நுரையீரல் அடைப்பு நோய்க்கு சிகிச்சை முறைகளை நிர்வகித்தார். இவருடைய மொத்த பணிக்காலத்தில் கிட்டத்தட்ட 500 மில்லியன் நோயாளிகளுக்கு காசநோய் சிகிச்சை அளித்து 2002 ஆம் ஆண்டில் ஓய்வு பெற்றார்.

ஓய்வு பெற்ற பின்னர் காத்ரி உலக நுரையீரல் அறக்கட்டளையில் நுரையீரல் ஆரோக்கியம் குறித்த தொழில்நுட்ப ஆலோசகராகராகப் பணியாற்றினார். காசநோய் குறித்த உலக சுகாதார அமைப்பு நிபுணர் ஆலோசனைக் குழுவின் உறுப்பினராகவும் பொறுப்பேற்றார். உலகளாவிய ஆலோசகர் என்ற முறையில் முக்கிய உரைகளைகளை வழங்குவதற்காக காத்ரி பல பயிற்சி பட்டறைகள் மற்றும் கருத்தரங்குகளில் பங்கேற்றார்.

குல்சன் ராய் காத்ரிக்கு 2013 ஆம் ஆண்டு இந்திய அரசாங்கத்தின் நான்காவது உயர் குடிமகன் விருதான பத்மசிறீ விருது வழங்கப்பட்டது.

மேற்கோள்கள்
-----------

1. ↑  "IMA". IMA. 2013. 25 October 2014 அன்று மூலம் பரணிடப்பட்டது. 25 October 2014 அன்று பார்க்கப்பட்டது.
2. 1 2 3  "Lancet" (PDF). Lancet. November 2012. 13 March 2013 அன்று மூலம் (PDF) பரணிடப்பட்டது. 25 October 2014 அன்று பார்க்கப்பட்டது.
3. ↑  "Padma 2013". Press Information Bureau, Government of India. 25 January 2013. 10 October 2014 அன்று பார்க்கப்பட்டது.
4. ↑  "MAMC". MAMC. 2001. 25 அக்டோபர் 2014 அன்று மூலம் பரணிடப்பட்டது. 25 October 2014 அன்று பார்க்கப்பட்டது.
5. ↑  "Yahoo groups". Yahoo groups. 2013. 25 October 2014 அன்று பார்க்கப்பட்டது.
6. ↑  "Ind Medica". Ind Medica. 2014. 24 மே 2021 அன்று மூலம் பரணிடப்பட்டது. 25 October 2014 அன்று பார்க்கப்பட்டது.
7. ↑  "WLF". WLF. 2008. 25 October 2014 அன்று மூலம் பரணிடப்பட்டது. 25 October 2014 அன்று பார்க்கப்பட்டது.
8. ↑  "Dhulika". Dhulika. 2013. 25 அக்டோபர் 2014 அன்று மூலம் பரணிடப்பட்டது. 25 October 2014 அன்று பார்க்கப்பட்டது.

புற இணைப்புகள்
--------------

* "Padma Awards List". Indian Panorama. 2014. 12 October 2014 அன்று பார்க்கப்பட்டது.
* "Padma Award Investiture - Photo Gallery". Press Information Bureau, Government of India. 2013. 25 October 2014 அன்று பார்க்கப்பட்டது.
**குல்சம் பேகம் பள்ளிவாசல்** (*Kulsum Begum Masjid*) (குல்சம்புரம் பள்ளிவாசல் அல்லது ஜமா மஸ்ஜித் கார்வான் என்றும் அழைக்கப்படுகிறது ) என்பது இந்திய மாநிலமான தெலங்காணாவின் ஐதராபாத்தின் கார்வான் வட்டாரத்தில் உள்ள ஒரு பள்ளிவாசலாகும். இது 17ஆம் நூற்றாண்டில் சுல்தான் முகம்மது குதுப் ஷாவின் மகள் குல்சம் பேகம் என்பவரால் கட்டப்பட்டது.    பள்ளிவாசல் அமைப்பின் உறுப்பினர்களின் கூற்றுப்படி, திருமணத்தின் போது குல்சம் பேகம் அவரது கணவரிடமிருந்து திருமணத்தின்போது பெறப்பட்ட பரிசுத் தொகையைக் கொண்டு இந்த பள்ளிவாசல் கட்டப்பட்டது.

கட்டிடக்கலை
-----------

இந்தக் கட்டிடக்கலை நகரத்தின் பிற குதுப் ஷாஹி பள்ளிவாசல்களுடன் மிகவும் ஒத்திருக்கிறது. மூன்று அடி உயரமுள்ள ஒரு அஸ்திவாரத்தில் கட்டப்பட்ட இதன் முகப்பில் மூன்று வளைவுத் திறப்புகள் உள்ளன. முகப்பிலிருக்கும் இரண்டு மினார்களின் வெளிப்புறச் சுவர்கள் பெரிதும் அலங்கரிக்கப்பட்டுள்ளன. கூடுதலாக, இரண்டு சிறிய வளைந்த மாடங்கள் சுவரை ஒட்டி நிற்கின்றன.

பள்ளிவாசல் நிர்மாணித்த தேதி குறித்த எந்த கல்வெட்டும் இல்லை.

மேற்கோள்கள்
-----------

1. ↑  Bilgrami, Syed Ali Asgar (1927). *Landmarks of the Deccan*. .
2. ↑  "Kulsum Begum’s memory erodes with masjid cracks - Times of India". .
3. ↑  Varma, Dr. Anand Raj. "Qutb Shahi architecture, art, pride of Deccan". .
4. ↑  Khalidi, Omar. *A Guide to Architecture in Hyderabad, Deccan, India*. .
***பாலச்சந்திரன் பிரபாகரன்*** (*Balachandran Prabhakaran*, 1 அக்டோபர் 1996 – 18 மே 2009) இலங்கை தமிழீழ விடுதலைப் புலிகள் இயக்கத்தின் நிறுவனரும் தலைவருமான வேலுப்பிள்ளை பிரபாகரனின் மூன்றாவது மகனாவார்.

இவர் இலங்கையில் நடைபெற்ற இறுதிக்கட்ட உள்நாட்டுப் போரில் 2009 மே 18 அன்று கொல்லப்பட்டார். இலங்கை ராணுவம் இவர் போரின் போது குண்டடிபட்டு இறந்ததாக அறிவித்தது. 2013ஆம் ஆண்டில், இவர் இலங்கை ராணுவத்தின் பிணைக்கைதியாய் இருப்பது போன்ற புகைப்படம் வெளியானது. இவர் மார்பில் நெருக்கத்தில் வைத்து ஐந்து முறை சுடப்பட்ட புகைப்படம் பின்னர் வெளியானது.

"நோ பயர் சோன்" என்ற ஆவணப்படத்தின் இயக்குநர் கல்லும் மக்ரே, "வெளியான புகைப்படங்கள், இவர் போரின் போது கொல்லப்பட்டார் என்பதைத் தெளிவாக நிராகரிக்கிறது. எவ்வாறெனில் அவர் கையில் உள்ள சிற்றுண்டிப் பொட்டலமும் இயல்பான சூழலும் பிணைக்கைதியாய்க் கொல்லப்பட்டார் என்பதை உணர்த்துகிறது" என்கிறார்.. இலங்கை சனநாயக பத்திரிக்கையாளர் குழுவும், இந்தப் புகைப்படங்கள் அவர் சுட்டுக்கொல்லப்பட்டதை நிரூபிக்கிறது எனக் கூறுகிறது.

மேற்கோள்கள்
-----------

1. ↑  "பாலச்சந்திரனின் பிறந்தநாள்".
2. ↑  "Remembering Balachandran, Tamil Guardian". *www.tamilguardian.com*. 2021-11-25 அன்று பார்க்கப்பட்டது.
3. 1 2  Buncombe, Andrew (18 பிப்ரவரி 2013). "Handed a snack, and then executed". London: Independent UK.. பார்த்த நாள்: 10-11-2013.
4. ↑  "Balachandran Prabhakaran: Sri Lanka army accused over death". BBC UK. 19 பிப்ரவரி 2013.. பார்த்த நாள்: 10-11-2013.
சிற்பி தாமசு கேம்பெல் வடித்த இராபர்ட் பிளேரின் சிலை, 1815, பழங்கல்லூரி, எடின்பர்கு பல்கலைக்கழகம்
பேரா. **இராபர்ட் பிளேர்** *(Robert Blair)* (1748 – 22 திசம்பர் 1828) ஓர் இசுக்காட்லாந்து வானியலாளர் ஆவார்.

வாழ்க்கை
--------

இவர் கிழக்கு உலொத்தியனில் இருந்த கார்வால்டு நகரத்தில் பிறந்தார். இவரது தந்தையார் அருள்திரு ஆர்ச்சிபால்டு பிளேர் எனும் வட்டார மறைபரப்புனர் ஆவார்.

இவர் 1773 இல் நாவாய் அறுவை மருத்துவரான மரு. பிரான்சிசு பால்போரிடம் பயிற்சியாளராகச் சேர்ந்தார். இவர் மேற்கிந்தியத் தீவுகளில், அரசு நாவாய்ப்படையில் பணிபுரிந்தார். பின்னர் இசுகாட்லாந்து திரும்பி வந்ததும் எடின்பர்கு பல்கலைக்கழகத்தில் மருத்துவம் படித்து 1785 இல் மருத்துவரானார்.

இவர் 1785 இலிருந்து தன் இறப்பு வரை எடின்பர்கு பல்கலைக்கழகத்தில் முதல் அரசு வானியல் பேராசிரியராக இருந்தார். இவர் சமதளமற்ற வில்லையைக் கண்டுபிடித்து அதைப் புதிய சொல்லாகப் புனைந்தார். இது ஒளியியல் அமைப்புகளின் பிறழ்வுகளைக் கணிசமாக களைவதில் மேற்கொள்ளப்பட்ட புதுமைப்புனைவாகும். இவர் உட்கூடான வில்லைகளில் பல செய்முறைகளைச் செய்து பல்வேறு ஒளியியல் தீர்வுகளைக் கண்டார்.

இவர் 1786 இல் எடிபர்கு அரசு கழக ஆய்வுறுப்பினராக தேர்ந்தெடுக்கப்பட்டார்.

இவர் 1828 திசம்பர் 22 இல் பெர்விக்சயர், வெசுட்டுலாக்கில் இறந்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2015-09-19 அன்று மூலம் (PDF) பரணிடப்பட்டது. 2022-08-10 அன்று பார்க்கப்பட்டது.

* Jean Eisenstaedt, "Light and relativity, a previously Unknown Eighteenth-Century Manuscript by Robert Blair (1748–1828)", Annals of Science, 62 347-376 (2005).
* Jean Eisenstaedt, Avant Einstein Relativité, lumière, gravitation, Paris, Seuil (2005).

வெளி இணைப்புகள்
---------------

* Robert Blair பரணிடப்பட்டது 2011-07-20 at the வந்தவழி இயந்திரம்—a short biography
**போத்தா பிரத்தியுசா** (*Bodda Pratyusha*) என்பவர் இந்தியவைச் சேர்ந்த சதுரங்க வீராங்கனை ஆவார். இவர் ஆந்திரப்பிரதேச மாநிலம், கிழக்கு கோதாவரி மாவட்டத்திலுள்ள துனி என்ற நகரில் 1997 ஆம் ஆண்டு பிறந்தார். இந்நகரிலுள்ள சிறீ பிரகாசு வித்யா நிகேதனில் கல்வி கற்றார். 2012 ஆம் ஆண்டு இந்திய சதுரங்க சாம்பியன் பட்டப் போட்டியின் 17 வயதுக்கு உட்பட்டோர் பிரிவில் சாம்பியன் பட்டம் பெற்றார். 2015 ஆம் ஆண்டு ஏப்ரல் மாதத்தில் பெண்கள் அனைத்துலக மாசுட்டர் என்ற பட்டத்தையும் வென்றார் .

2016 சூன் மாதத்தின் நிலவரப்படி பிடே வழங்கும் உலக தரவரிசை புள்ளிகள் பிரதியுசாவிற்கு 2346 என இருந்தது. கோனேரு அம்பி, துரோணவள்ளி அரிகா மற்றும் இலட்சுமி சாகிட்டி ஆகியோரை அடுத்து போத்தா பிரதியுசா நான்காவதாக பெண்கள் அனைத்துலக மாசுட்டர் பட்டம் வென்ற தெலுங்குப் பெண்ணாகக் கருதப்படுகிறார். என்.வி.எசு. இராம இராசு இவருக்குப் பயிற்சியாளராக இருக்கிறார்.

மேற்கோள்கள்
-----------

1. ↑  "Chess player Pratyusha makes the right moves". 13 May 2015 அன்று பார்க்கப்பட்டது.
2. ↑  "FIDE chess profile". 19 June 2016 அன்று பார்க்கப்பட்டது.
3. ↑  "Pratyusha feted". *தி இந்து*. 9 August 2012. 19 June 2016 அன்று பார்க்கப்பட்டது.
4. ↑  "Pratyusha joins the big league of women's chess". *The Hindu*. 13 May 2015. 19 June 2016 அன்று பார்க்கப்பட்டது.
5. ↑  "Meet the chess champ". 21 August 2016 அன்று பார்க்கப்பட்டது.
மனம் வருந்தும் மகதலேனா என்பது இத்தாலிய மறுமலர்ச்சிக் காலத்தைச் சார்ந்த சிற்பி, டொனாட்டெல்லோவால் 1453–1455 காலகட்டங்களில்  உருவாக்கப்பட்ட மகதலேனா மரியாளின் சிற்பம். இந்தச் சிற்பம் அநேகமாக  புளோரன்ஸில் உள்ள தீக்கையிடத்திற்கென்றுச் செய்யப்பட்டதாக இருக்கலாம். இச்சிற்பம் தன்னுடைய அபூர்வமான யதார்த்தத்தினால் அனைவரையும் மலைப்படையச் செய்தது. இது தற்போது  புளோரன்ஸ் நகரத்திதிலுள்ள   மியூஸோ டெல்' ஓபெரா டெல் டியோமோவில் அமைந்துள்ளது. இச்சிற்பத்தைைச் செய்வதற்கு  டொனாட்டெல்லோ வெள்ளை புன்னை மரத்தை பயன்படுத்தி்யிருக்கிறார் .

படிமவியல்
---------

வழக்கமாக கலைகளில் தனியாக சித்தரிக்கப்படும் மகதலேனா மரியாள் போல் தான் இந்த மனம் வருந்தும் மகதலேனாவும் என்றாலும் மற்ற சித்தரிப்புகளில் கிட்டத்தட்ட பரிபூரண ஆரோக்கியத்தில் ஒரு அழகான இளம் பெண்ணாக காண்பிக்கபட்டிருக்கும் ஆனால் டொனாட்டெல்லோவின் இந்த மென்மையான , உடல் மெலிந்த வடிவம் பொரும்பாலான சித்தரிப்புகளிலிருந்து பெரிதும் மாறுபடுகிறது. இச்சிற்பம் நுணுக்கமான மற்றும் மிக யதார்த்தமான சிற்பவேலையைக் கொண்டுள்ளதால் பிரபலமாக உள்ளது.

மேற்கத்திய திருச்சபையில் ,இடைக்கால புனிதர்களின் வாழ்க்கை வரலாற்றியல்,மகதலேனா மரியாளின் உருவத்தை பெத்தானியாவின் மரியாருடனும், இயேசுவை அபிஷேகித்த பெயரிடப்படாத பாவியினுடனும் எகிப்தின் புனித மரியாருடனும் குழப்பிக் கொண்டது.எகிப்தின் புனித மரியாள் கிழக்கு திருச்சபையில் ஒரு பிரபலமான நபராக இருந்தார். பாலைவனத்தில் மனந்திருந்தி முப்பது ஆண்டுகள் கழிப்பதற்கு முன் அவள் ஒரு வேசியாக இருந்தாள்.

டொனாட்டெல்லோவின் சித்தரிப்பு கிழக்கு ஆர்த்தடாக்ஸின் புனித சின்னமான எகிப்தின் மரியாளின் உருவத்திற்கு ஒத்ததாகவும் அந்த தாக்கத்துடனும் இருக்கிறது. அவளைப் போன்று மெலிந்த உடல் உருவத்துடன் உள்ளது. இதன் மூலம் அவர் மரியாளுக்கு தினசரி தேவதூதர்கள் வனாந்தரத்தில் உணவளித்தனர் என்ற மேற்கத்திய புராணங்களை புறக்கணித்தார்.

வரலாறு
------

இச்சிலை சம்பந்தமான ஆவணங்கள் அரிதானவை.புளோரன்ஸில் உள்ள தீக்கையிடத்தில் தென்மேற்கு சுவருக்கு எதிராக மீண்டும் சிலை வைக்கப்படுகிறது என்று 1500 ரில் குறிப்பிடப்பட்டுயிருக்கிறது. இதுவே இச்சிற்பத்தைப் பற்றிய முதல் குறிப்பாகும். பின்னர், சிலை ஒரு சில முறை மாற்றப்பட்டது:1688ல், இச்சிற்பத்திற்கு பதிலாக அவ்விடத்தில் திருமுழுக்குத் தொட்டி வைக்கப்பட்டு இது பத்திரப்படுத்தி வைக்கப்பட்டது. இது 1735ல் தீக்கையிடத்திற்கு கொண்டு வரப்பட்டு தென்கிழக்கு சுவருக்கு எதிராக வைக்கப்பட்டது.1912ஆம் ஆண்டில் இது தென்மேற்கு சுவருக்கு எதிராக வைக்கப்பட்டது. மறுசீரமைப்பிற்குப் பிறகு இன்று புளோரன்ஸ் நகரத்தில் உள்ள மியூஸோ டெல்' ஓ பெரா டெல் டியோமோவில் சலடெல்லா மடாலேனாவில் காணலாம்.
மனவளக்கலை பாகம் 3 எனும் நூல் வேதாத்திரி மகரிஷி எழுதிய மற்றும் பொதுக்கூட்டங்களில் ஆற்றிய உரைகள், எழுதிய கட்டுரைகள், நேரில் நடத்திய அகத்தாய்வு பயிற்சி விளக்கங்கள் ஆகியவற்றின் தொகுப்பு ஆகும்.
நூலை தொகுத்து உதவியவர் எம்.கே.தாமோதரன். பதிப்புரை எஸ்கேஎம்.மயிலானந்தன் (தலைவர், உலக சமுதாய சேவா சங்கம்)

இந்நூல் பேரியக்க மண்டல இயக்கம், இறைநிலை, உயிர்,காந்தம்,அறிவு, மனம் ஆகிய மறைபொருள் விளக்கத்தை உள்ளடக்கியது. இதன் முதல் பதிப்பு ஆகஸ்ட் 1994 -ஆம் ஆண்டு வேதாத்திரி பதிப்பகம் வெளியிட்டது.பல மறுபதிப்புகளை கண்டது.

பொருளடக்கம்
-----------

1.சீவ இனத் தோற்றம்
2.பஞ்சதன்மாத்திரை 
3.மனிதருள் வேறுபாடு ஏன் ? 
4.வர்ணாசிரம தர்மம் 
5.வானியலும் , சோதிடமும் 
6.அலை இயக்கம் 
7.சிலை வணக்கம் 
8.அறிவே தெய்வம் 
9.பிறப்பிற்கு முன்னும் இறப்பிற்கு பின்னும் உயிரின் நிலை 
10.பெண்களின் பெருமை
11.தனிமனிதனும் சமுதாயக் கடமையும் 
12.உலக அமைதி

சான்றுகள்
---------

1.முதுநிலை பேராசிரியர். எம்.கே.தாமோதரன், ஸ்மார்ட் இயக்குனர்
[*தொடர்பிழந்த இணைப்பு*]

இவற்றையும் காண்க
----------------

* வேதாத்திரி மகரிஷியின் பொன்மொழிகள் 5000 (நூல்)
* கடவுளும் கருமையமும் (நூல்)
* உண்மை நிலை விளக்கம் (நூல்)
* அருளருவி பகுதி 2 (நூல்)
* உலக சமாதானம் (நூல்)
* அருள்தந்தையின் நகைச்சுவையுணர்வு (நூல்)
* அறிவுத் திருக்கோவில்
* மனவளக்கலை பாகம் 2 (நூல்)
* மனவளக்கலை பாகம் 1 (நூல்)
* மனம் (நூல்)
**கடல் மைல்** (*Nautical mile* அல்லது *Sea mile*) என்பது ஒரு நீள அலகாகும். இது கிட்டத்தட்ட புவிமுனை இடைக்கோடு ஒன்றின் வழியே நிலவரைக்கோட்டின் ஒரு பாகைத்துளியைக் குறிக்கும்.

இது SI முறையற்ற ஓர் அலகாகும். குறிப்பாக கப்பற்துறையிலும், வானியலிலும் இது பெரிதும் பயன்பாட்டில் உள்ளது பன்னாட்டுச் சட்டத்துறையிலும், பன்னாட்டு உடன்பாடுகளிலும், குறிப்பாக கடல் எல்லைகளை நிர்ணயிர்ப்பதற்கு பயன்படுகிறது.

வரைவிலக்கணம்
------------

பன்னாட்டுத் தர அடிப்படையில் இதன் வரைவிலக்கணம்: 1 கடல் மைல் = 1,852 மீட்டர்கள்.

வரலாற்றுரீதியான வரைவிலக்கணம் - 1 கடல்மைல்

குறியீடுகள்
-----------

கடல்மைல் அலகிற்கு பன்னாட்டுத் தரக் குறியீடு எதுவும் இல்லாத போதிலும் **nmi** என்ற குறியீடு விரும்பப்படுகிறது,.

குறிப்புகள்
-----------

1. 1 2  Section 4.1 Table 8 in the *International System of Units* 8th ed. (2006) by the Bureau International des Poids et Mesures.
2. ↑  IEEE guidelines for authors

வெளி இணைப்புகள்
---------------

* National Bureau of Standards: Refinement of values for the yard and the pound (1959)
* Measure Distances on a map in Nautical miles
**மண்முனைப் பாலம்** (*Manmunai Bridge*) என்பது, இலங்கையின் மட்டக்களப்பு மாவட்டத்தில் அமைந்துள்ள ஒரு சாலைப் பாலம் ஆகும். இது மட்டக்களப்பு வாவியின் படுவான் கரையையும் எழுவான் கரையையும் இணைக்கும் வகையில் அந்த வாவிக்குக் (கடல் நீரேரி அல்லது கடற்காயலுக்குக்) குறுக்காக அமைந்துள்ளது. இந்தப் பாலமே மட்டக்களப்பின் கரையோரத்தைத் தலைநிலத்துடன் இணைத்த முதல்[*மேற்கோள் தேவை*] பாலமாகும். மட்டக்களப்பு நகரிலிருந்து படுவான் கரையில் உள்ள மட்டக்களப்பு, அம்பாறைப் பகுதிகளுக்குச் செல்வதற்கான 30 கிலோமீட்டர் தூரத்தைக் குறைப்பதற்கான ஒரு மாற்று வழியாக இது விளங்குகிறது. இந்தப் பாலத்தினூடாகக் கொக்கட்டிச்சோலைப்பகுதி மக்கள் இலகுவாகவும், மிக விரைவாகவும் மட்டக்களப்பு நகரத்துக்கு சென்றுவர வசதியேற்பட்டுள்ளது. முன்னர் சிறிய படகுகள் மூலம் கடல் நீரேரி ஊடாகவே போக்குவரத்து இடம்பெற்றது.

இலங்கைக்கும் சப்பானுக்கும் இடையிலான இராசதந்திர உறவின் 60 ஆவது ஆண்டைக் குறிக்கும் வகையில், சப்பான் பன்னாட்டுக் கூட்டுறவு முகமை (Japan International Cooperation Agency) இலங்கை அரசுக்கு வழங்கிய 1.206 மில்லியன் யென்களைப் பயன்படுத்தி இந்தப் பாலமும் தரைப்பாலமும் கட்டப்பட்டன.

மேற்கோள்கள்
-----------

1. ↑  "Manmunai Bridge opened marking another milestone in development". Independent Television Network. 20 April 2014 அன்று பார்க்கப்பட்டது.
2. ↑  "Manmunai Bridge construction begins with Japanese help". Daily News (Sri Lanka). 20 April 2014 அன்று பார்க்கப்பட்டது.
3. ↑  "President to open Manmunai bridge in Batticaloa tomorrow". Daily News (Sri Lanka). 21 ஏப்ரல் 2014 அன்று மூலம் பரணிடப்பட்டது. 20 April 2014 அன்று பார்க்கப்பட்டது.
4. ↑  "President opens Manmunai Bridge in Batticaloa". News.lk. 20 April 2014 அன்று பார்க்கப்பட்டது.
**திருவரங்கம் சிறீமத் ஆண்டவன் ஆசிரமம்** (Srirangam Srimadh Andavan Ashramam ) என்பது தமிழ்நாட்டின், திருவரங்கத்தின் கொல்லிடக் கரையில் அமைந்துள்ள ஒரு வடகலை வைணவ ஆசிரமம் ஆகும். இராமானுசரும், வேதாந்த தேசிகரும் உருவாக்கிய விசிட்டாத்துவைதக் கோட்பாட்டை வளர்ப்பதற்கும் மேம்படுத்துவதற்கும் மூன்று நூற்றாண்டுகளுக்கும் மேலாக இருந்து வரும் ஓர் நிறுவனமாகும். இந்த நிறுவனம் அதன் வேர்களை வேதாந்த தேசிகர் மூலமாகவும், இராமானுசருக்கு கிடாம்பி ஆச்சான் மற்றும் கூரத்தாழ்வான் மூலமாகவும் காணலாம். இந்த நிறுவனத்தின் தலைவர் "ஆண்டவன்" அல்லது "ஆண்டவன் சுவாமிகள்" என்று அழைக்கப்படுகிறார். இது திருவரங்கம் அரங்கநாத சுவாமியால் வழங்கப்பட்டதாக நம்பப்படுகிறது. 

இராமானுசரின் போதனைகளை பின்பற்றும் வேதாந்த தேசிகரைப் பின்பற்றும் அமைப்புகளில் இந்த ஆசிரமம். பரகலா மடம், அகோபில மடம், புண்டரீகபுரம் ஆண்டவன் ஆசிரமம் போன்றவை பிற மடங்களாகும்.

இந்த ஆசிரமத்தின் முக்கிய செயல்பாடுகளில் சமாஷ்ராயணம் மற்றும் பரண்யாசம், கலகாபிசேகங்கள் (உயர் ஆன்மீக பாடங்கள்), பாடசாலைகள் மற்றும் மதச்சார்பற்ற கல்லூரிகள் மூலம் வேத மற்றும் மேற்கத்திய கல்வியை கற்பித்தல், பல்வேறு கோயில்கள் மற்றும் திவ்ய தேசங்களை நிர்வகித்தல் மற்றும் நிதியளித்தல், இராமானுச சித்தாந்தத்தை அதன் பல்வேறு மையங்கள் மூலம் பரப்புதல் ஆகியவை அடங்கும்.

ஒவ்வொரு மாதமும் வரும் முக்கிய விழாக்களின் சிறப்புகளையும் அவற்றைக் கடைபிடிக்க வேண்டிய முறைகளையும் விவரிக்க *ரங்கநாத பாதுகா* என்ற மாத இதழையும் வெளியிட்டு வருகின்றனர்.

மேலும் காண்க
------------

* ஸ்ரீவைஷ்ணவம்
* இராமானுசர்
* வேதாந்த தேசிகர்
* அகோபில மடம்
* பரகலா மடம்

வெளி இணைப்புகள்
---------------

* பரணிடப்பட்டது 2009-02-07 at the வந்தவழி இயந்திரம் - Lineage source: Sri Ramanuja Mission's Web Site
* - Pictures of deities
* பரணிடப்பட்டது 2020-10-14 at the வந்தவழி இயந்திரம் Srimad - A sample story from The Hindu - 13 December 2002
**லோக கேரளா சபா** (உலக கேரள சபை) என்பது கேரளா மாநில அரசால் உலகெங்கிலும் வாழும் புலம்பெயர்ந்த மலையாளிகளை ஒரே தளத்தின் கீழ் கொண்டுவரும் வகையில் நடத்தப்படும் ஒரு நிகழ்வாகும்.  இது கேரளாவைச் சேர்ந்தவர்கள் அல்லாதோர் துறையின் கீழ் நடத்தப்பட்டது. இது கேரள மாநிலத்தின் வளர்ச்சிக்கு வெளிநாட்டு வாழ் மலையாளிகளின் நிபுணத்துவத்தைப் பயன்படுத்துவதை நோக்கமாகக் கொண்டுள்ளது. லோக் கேரளா சபா இரண்டு ஆண்டுகளுக்கு ஒரு முறை நடக்கும் என திட்டமிடப்பட்டுள்ளது.

2018 நிகழ்வு
------------

முதல் லோக கேரளா சபா 12-13 ஜனவரி 2018 வரை நடந்தது  கேரளாவுக்கு வெளியே வசிக்கும் பிரதிநிதிகளை நியமித்த அரசாங்கத்தால் அமைக்கப்பட்ட குழுவால் பிரதிநிதிகள் அழைக்கப்பட்டனர். முதல் லோக கேரளா சபையில் கிட்டத்தட்ட முன்னூறுக்கும் மேற்பட்ட உறுப்பினர்கள் கலந்து கொண்டனர், அவர்களில் 100 பேர் வெளிநாட்டில் வசிப்பவர்கள், 42 பேர் இந்தியாவின் பிற மாநிலங்களைச் சேர்ந்தவர்கள், 30 பல்வேறு துறைகளைச் சேர்ந்த நிபுணர்கள் மற்றும் 6 உறுப்பினர்கள் வெளிநாடு திரும்பியவர்கள் மற்றும் மக்கள் பிரதிநிதிகள்.  இந்நிகழ்ச்சியை கேரள முதல்வர் பினராயி விஜயன் தொடங்கி வைத்தார்.

மேற்கோள்கள்
-----------

1. ↑  "CM opens first meeting of Loka Kerala Sabha - Times of India". *The Times of India*.. பார்த்த நாள்: 6 April 2018.
2. ↑  "Bringing Non-resident Keralites together: State set for first Loka Kerala Sabha". *The News Minute*.. பார்த்த நாள்: 6 April 2018.
3. ↑  "ലോക കേരള സഭ". *www.lokakeralasabha.com* (ஆங்கிலம்). 6 April 2018 அன்று பார்க்கப்பட்டது.
4. ↑  "Bringing Non-resident Keralites together: State set for first Loka Kerala Sabha".. பார்த்த நாள்: 6 April 2018. "Bringing Non-resident Keralites together: State set for first Loka Kerala Sabha". *The News Minute*. 10 January 2018. Retrieved 6 April 2018.
5. ↑  "Kerala govt to make 'Loka Kerala Sabha' a permanent feature" (in en).. பார்த்த நாள்: 6 April 2018.
**வாழவந்தநாயகி உடனாய வந்தருளீசுவரர் திருக்கோயில்** சிவகங்கை மாவட்டம், காரைக்குடி வட்டம், அமராவதிபுதூரில் அமைந்துள்ளது.

இறைவன் இறைவி
------------

இக்கோயில் இறைவன் பெயர் வந்தருளீசுவரர், இறைவி பெயர் வாழவந்தநாயகி ஆகும்.

அமைவிடம்
--------

காரைக்குடி அருகேயுள்ள அமராவதிபுதூரிலிருந்து சுமார் 2 கி.மீ. தொலைவில் நடுக்காட்டில் அமைந்துள்ளது, ஆகையால் இது காட்டுச் சிவன்கோயில் என்றும் அழைக்கப்படுகிறது. இக்கோயிலைக் கட்டுவதற்காக, நூற்றாண்டிற்கு முன்பே ஓடைகளை கடப்பதற்கு இரண்டு பாலங்களை அமைத்துள்ளனர். அந்தப் பாலங்கள் இன்றும் சிறப்பாக உள்ளன.

வரலாறு
------

சிவகங்கை சமஸ்தானதிற்கு உட்பட்ட இப்பழமையான கோயில் ஒரு காலத்தில் சிறிய கோயிலாக இருந்துள்ளது. பின்னர் நாட்டுக்கோட்டை நகரத்தார் சமுதாயத்தைச் சேர்ந்த அமராவதிபுதூர் வயிநாகரம் குடும்பத்தாரால் கற்றளி கோயிலாக எழுப்பப்பட்டு, கீலக ஆண்டு ஆனி மாதம் 13ஆம் நாள் (26.6.1908) குடமுழுக்கு செய்யப்பட்டுள்ளது.

அமைப்பு
-------

இறைவன் - இறைவி சன்னதிகள், இறைவன் கருவறை மற்றும் அர்த்தமண்டப பஞ்சகோஷ்டத்தில் முறையே நர்த்தன விநாயகர், தட்சிணாமூர்த்தி, லிங்கோத்பவர், நான்முகர், துர்க்கை ஆகியோர் உள்ளனர். நால்வர், கன்னிமூலை கணபதி, முருகன், மகாலெட்சுமி, நடராஜர் சபை, நவக்கிரகங்கள், பைரவர், சூரியன், சந்திரன் ஆகியோர் திருச்சுற்றில் அமைந்துள்ளனர்.

வயிநாகரம் குடும்பத்தார்
-----------------------

இக்கோயிலை கட்டிய வயிநாகரம் குடும்பத்தார் மதுரை, திருஆப்பனூர், திருப்பரங்குன்றம், காவிரிப்பூம்பட்டினம், சீர்காழி, திருப்புத்தூர், காளையார்கோவில், விருத்தாசலம், திருநாவலூர், திருவொற்றியூர், கண்டதேவி ஆகிய தலங்களில் திருப்பணி செய்தவர்கள் என்பது குறிப்பிடத்தக்கது.

திருப்பணி
---------

1908 குடமுழுக்கிற்குப் பின் ஒரு நூற்றாண்டு கழிந்து, 2010கள் தொடக்கத்தில் கோயில் புனரமைப்பு வேலைகள் தொடங்கப்பட்டு, மிகுந்த பொருட் செலவில் பழுதுபார்த்து, 2019 நவம்பர் மாதம் நாட்டுக்கோட்டை நகரத்தாரால் குடமுழுக்கு செய்யப்பட்டுள்ளது.

புகைப்படங்கள்
-------------

மீனாட்சி திருக்கல்யாண சுதைச் சிற்பம்

சான்றுகள்
---------

1. 1 2  பண்டிதமணி மு.கதிரேசன் செட்டியார் (1953). *நாட்டுக்கோட்டை நகரத்தார் வரலாறு*. பக். 58,59. .
2. ↑  "Amaravathipudurnagarasivankovil".
[*தொடர்பிழந்த இணைப்பு*]
**எரிக் ஹாபஸ்பாம்** (*Eric Hobsbawm*, பிறப்பு ஜூன் 9, 1917. இறப்பு ஒக்டோபர் 1, 2012) ஒரு பிரித்தானிய மார்க்சிய சிந்தனையாளர் மற்றும் வரலாற்றாசிரியர்.

வாழ்க்கை
--------

ஹாப்ஸ்பாம் 1917 இல் எகிப்தில் அலெக்ஸாண்டிரியாவில் யூதப்பெற்றோருக்கு மகனாகப் பிறந்தார். தந்தை லியோபால்ட் பெர்ஸி ஓப்ஸ்பாம் (Leopold Percy Obstbaum). தாய் நெல்லி க்ரன்(Nelly Grün). பெற்றோர் சேர்மானிய பின்புலம் கொண்டவர்கள் என்றாலும் குழந்தைகளை ஆங்கிலம் பேசுபவர்களாக வளர்த்தார்கள். 1929இல் தந்தை இறந்தார். தாய் இரண்டுவருடம் கழித்து இறந்தார். எரிக் ஹாபஸ்பாமும் தங்கை நான்ஸியும் தாய்வழி மாமியின் பராமரிப்பில் வாழ்ந்தார்கள். 1933இல் அவர்கள் இலண்டனுக்கு புலம் பெயர்ந்தார்கள். எரிக் ஹாப்ஸ்பாம் செயிண்ட் மேரில்போன் க்ராமர் பள்ளியில் படிக்க அராம்பித்தார்

ஹாப்ஸ்பாம் இருமுறை மணம்புரிந்தார். 1943இல் அவர் மணந்த மூரியல் சீமன் (Muriel Seaman) ஐ 1951இல் விவாகரத்து செய்தார். பின்னர் மேரிலின் ஷ்வார்ஸை (Marlene Schwarz) மணந்தார், அவர்களுக்கு இரு குழந்தைகள். ஜூலியா ஹாப்ஸ்பாம் ஆண்டி ஹாப்ஸ்பாம்.

ஹாப்ஸ்பாம் மார்க்சிய நம்பிக்கைகொண்டவர். பிரிட்டன் கம்யூனிஸ்டு கட்சியின் உறுப்பினர். கட்சியின் வரலாற்று ஆசிரியர்குழு உறுப்பினர். 1998இல் ஹாப்ஸ்பாம் கம்பானியன் ஆஃப் ஆனர் விருது பெற்றார். 2003ல் அவரது ஐரோப்பிய வரலாற்றாய்வுக்காக பால்ஸான் பிரைஸ் பெற்றார்

அரசியல்
-------

1031இலேயே ஹாப்ஸ்பாம் ஜெர்மானிய சோசலிச இளைஞர் இயக்கத்தில் சேர்ந்தார். 1936இல் ஜெர்மானிய கம்யூனிஸ்டுக்கட்சியில் சேர்ந்தார். கம்யூனிஸ்டு வரலாற்றாசிரியர் சங்கத்தில் 1946 முதல் 1956 வரை பணியாற்றினார். 1956இல் சோவியத் ஒன்றியம் ஹங்கேரியைத் தாக்கியபோது பெரும்பாலான வரலாற்றாசிரியர்கள் அந்தக் குழுமத்தில் இருந்து விலகினார்கள்; ஹாப்ஸ்பாம் நீடித்தார். ஆனால் அப்போதே சோவியத் ஒன்றியம் ஸ்டாலினிய நோக்கில் இழைத்த ஜனநாயகப் படுகொலைகளைக் கண்டிக்கவும் செய்தார்.

ஹாப்ஸ்பாம் பின்னர் ஐரோப்பிய கம்யூனிசத்தை ஆதரித்தார். 197இ8ல் ஹாப்ஸ்பாம் சமூகத்தில் தொழிலாளர்களுக்கு இருந்த மையப்பங்களிப்பு இல்லாமலாகிவிட்டது என்றும் இனிமேல் மார்க்சியம் அவர்களை மட்டுமே நம்பி இருக்கமுடியாது என்றும் ‘உழைப்பாளர்களின் முன்னோக்கிய பயணம் தடைபட்டதா?’ என்ற கட்டுரையில் எழுதினார். அந்தக்கருத்து சம்பிரதாய மார்க்ஸியர் நடுவே கடுமையான விமர்சனத்துக்கு உள்ளாகியது. மார்க்சிசம் டுடே இதழில் தொடர்ச்சியாக அரசியல் கட்டுரைகள் எழுதிக்கொண்டிருந்தார். 1960களுக்குப்பின் ஹாப்ஸ்பாம் சோவியத் பாணி மார்க்சியத்தில் நம்பிக்கை இழந்து மார்க்சிய செயல்திட்டங்களில் சமகாலத்தன்மை கொண்ட மாறுதல்களுக்காக வாதிட ஆரம்பித்தார்

பணி
---

ஹாப்ஸ்பாம் பெர்லினின் பிரின்ஸ் ஹென்ரிச் ஜிம்னேசியத்தில் கல்வி பயின்றார். பின்னர் செயிண்ட் மேரில்போன் கிராமர் பள்ளியிலும், கேம்ப்ரிட்ஜ் கிங்ஸ் கல்லூரியிலும் கல்வி பயின்றார். ஃபேபியன் சமூகத்தைப்பற்றிய ஆய்வுக்காக முனைவர் பட்டம் பெற்றார். 1947இல் ஹாப்ஸ்பாம் இலண்டன் பல்கலைக்கழகத்தில் பிர்க்பெக் கல்லூரியில் ஆசிரியராகப் பணியாற்றினார். 1959 முதல் ஆய்வுப்பேராசிரியராகவும் 1982 முதல் முதுநிலைப் பேராசிரியராகவும் பணியாற்றினார்.

படைப்புகள்
----------

ஹாப்ஸ்பாம் ஐரோப்பிய வரலாற்றைப்பற்றிய அவரது மூன்று நூல்களுக்காகவே பெரிதும் மதிக்கப்படுகிறார். பத்தொன்பதாம் நூற்றாண்டைப்பற்றி அவர் எழுதிய புரட்சியின் யுகம் (The Age of Revolution: Europe 1789–1848) முதலியத்தின் யுகம் (The Age of Capital: 1848–1875)சாம்ராஜ்ய யுகம் (The Age of Empire: 1875–1914) ஆகிய நூல்கள் செவ்வியல் ஆக்கங்கள் என கருதப்படுகின்றன. ஹாப்ஸ்பாம் எழுதிய மார்க்ஸிய நூல்கள் மார்க்ஸிய ஆய்வாளார்கள் நடுவே செல்வாக்குடன் உள்ளன
**ஜோன் ரூத் பேடர் கின்ஸ்பர்க்** ( *Joan Ruth Bader Ginsburg* ; மார்ச் 15, 1933 – செப்டம்பர் 18, 2020)  ஒரு அமெரிக்க வழக்கறிஞரும், நீதிபதியும் ஆவார். 1993 முதல் 2020 இல் இறக்கும் வரை அமெரிக்காவின் உச்ச நீதிமன்றத்தின் இணை நீதிபதியாக பணியாற்றினார்  அப்போது நீதிபதியாக பணியாற்றிய பைரன் ஒயிட்டிற்கு பதிலாக அமெரிக்க அதிபர் பில் கிளிண்டனால் பரிந்துரைக்கப்பட்டார். மேலும் அந்த நேரத்தில் பொதுவாக ஒரு மிதமான ஒருமித்த கருத்தை உருவாக்குபவராக கருதப்பட்டார். காலப்போக்கில் நீதிமன்றம் வலது பக்கம் மாறியதால் இவர் இறுதியில் நீதிமன்றத்தின் தாராளவாத பிரிவின் ஒரு பகுதியாக ஆனார். கின்ஸ்பர்க் சாண்ட்ரா டே ஓ'கானருக்குப் பிறகு நீதிமன்றத்தில் பணியாற்றும் முதல் யூதப் பெண் மற்றும் இரண்டாவது பெண் ஆவார். தனது பதவிக்காலத்தில், கின்ஸ்பர்க் குறிப்பிடத்தக்க தீர்ப்புகளை எழுதினார்.

பணிகள்
------

ரூத் பேடர், தனது சட்ட வாழ்க்கையின் பெரும்பகுதியை பாலின சமத்துவம் மற்றும் பெண்கள் உரிமைகளுக்கான வழக்கறிஞராக செலவிட்டார். உச்ச நீதிமன்றத்தின் முன் பல வாதங்களை வென்றார். அமெரிக்க பொது தாராளவாத ஒன்றியத்தின் தன்னார்வ வழக்கறிஞராக வாதிட்டார். மேலும், அதன் இயக்குநர்கள் குழுவில் உறுப்பினராகவும் 1970 களில் அதன் பொது ஆலோசகர்களில் ஒருவராகவும் இருந்தார். 1980 ஆம் ஆண்டில், அமெரிக்கக் குடியரசுத் தலைவர் ஜிம்மி கார்ட்டர் இவரை கொலம்பியா சர்க்யூட் மாவட்டத்திற்கான அமெரிக்க மேல்முறையீட்டு நீதிமன்றத்திற்கு நியமித்தார். 1993 இல் உச்ச நீதிமன்றத்திற்கு நியமிக்கப்படும் வரை அங்கு பணியாற்றினார். 2006 இல் ஓ'கானரின் ஓய்வு மற்றும் 2009 இல் சோனியா சோட்டோமேயர் நியமனத்திற்கு இடையில், உச்ச நீதிமன்றத்தில் பெண் நீதிபதியாக இவர் மட்டுமே இருந்தார். ரூத் பேடர் அமெரிக்க பிரபலமான கலாச்சாரத்தில் கவனத்தைப் பெற்றார். பல நிகழ்வுகளில் இவரது உணர்ச்சிமிக்க கருத்து வேறுபாடுகள், சட்டத்தின் முன்னுதாரணமான தாராளமயக் கருத்துக்களைப் பிரதிபலிப்பதாக பரவலாகக் காணப்பட்டது. இவர் "**தி நோட்டரியஸ் ஆர்பிஜி** ",  என்று அழைக்கப்பட்டார்.

இறப்பு
------

ரூத் பேடர் கின்ஸ்பர்க் வாசிங்டன். டி. சி.யில் உள்ள தனது வீட்டில் செப்டம்பர் 18, 2020 அன்று, தனது 87 வயதில், கணையப் புற்றுநோய் ( மாற்றிடம் புகல் ) காரணமாக இறந்தார் .

குறிப்புகள்
-----------

1. ↑  A reference to the stage name of rapper நொடோரியஸ் பி.ஐ.ஜி

சான்றுகள்
---------

1. ↑  "Ruth Bader Ginsburg". *National Women's History Museum*. August 11, 2021 அன்று மூலம் பரணிடப்பட்டது. August 11, 2021 அன்று பார்க்கப்பட்டது.
2. ↑  "Ruth Bader Ginsburg". *HISTORY*. March 29, 2021 அன்று மூலம் பரணிடப்பட்டது. September 21, 2020 அன்று பார்க்கப்பட்டது.
3. ↑  Kelley, Lauren (October 27, 2015). "How Ruth Bader Ginsburg Became the 'Notorious RBG'". *Rolling Stone*. January 25, 2019 அன்று மூலதளத்திலிருந்து பரணிடப்பட்டது எடுக்கப்பட்டது. January 24, 2019 அன்று பார்க்கப்பட்டது.

வெளி இணைப்புகள்
---------------

**ரூத் பேடர் கின்ஸ்பர்க்**விக்கிப்பீடியாவின் உறவுத் திட்டங்களில்* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* தரவு விக்கித்தரவிலிருந்து

* Appearances on C-SPAN இதை விக்கித்தரவில் தொகுக்கவும்
* Issue positions and quotes at OnTheIssues
* Ruth Bader Ginsburg, video produced by *Makers: Women Who Make America*
ரூபர்ட்சுலாந்து நிலப்படம்
ரூபர்ட்சுலாந்தின் கொடி - கொடியிலுள்ள HBC என்ற எழுத்துக்கள் அட்சன் விரிகுடா நிறுவனம் என்பதைக் குறிக்கின்றது.
**ரூபர்ட்சுலாந்து** (*Rupert's Land*) அல்லது **இளவரசர் ரூபர்ட்டின் நாடு** (*Prince Rupert's Land*) பிரித்தானிய வட அமெரிக்காவில் அட்சன் விரிகுடாவை உள்ளடக்கிய நிலப்பகுதியாகும். இப்பகுதிக்கு 1670 முதல் 1870 வரை 200 ஆண்டுகளுக்கு அட்சன் விரிகுடா நிறுவனம் உரிமையாளராக இருந்தது. இங்கு வாழ்ந்த பல்வேறு தொல்குடிகள் இதனை எதிர்த்துவந்தபோதும் தனது உரிமையை இந்நிறுவனம் நிலைநாட்டியிருந்தது. இப்பகுதியின் பெரும்பகுதி கனடாவின் அங்கமாக இருந்தபோதும் சிறியதோர் பகுதி அமெரிக்க ஐக்கிய நாட்டில் உள்ளது. அட்சன் விரிகுடா நிறுவனத்தின் முதல் ஆளுநரும் முதலாம் சார்லசின் மருமகனுமான ரைன் இளவரசர் ரூபர்ட்டின் பெயரால் இப்பகுதி அறியப்படுகின்றது. திசம்பர் 1821இல் அட்சன் விரிகுடா நிறுவனத்தின் ஏகபோகம் ரூபர்ட்ச்லாந்திலிருந்து அமைதிப் பெருங்கடல் கடற்கரை வரை விரிவுபடுத்தப்பட்டது. 

கனடாவில் ரூபர்ட்சுலாந்தில் முழுமையான மானிட்டோபா, பெரும்பாலான சஸ்காச்சுவான், தெற்கத்திய ஆல்பர்ட்டா, தெற்கத்திய நூனவுட், மற்றும் வடக்கத்திய ஒன்ராறியோ, கியூபெக் பகுதிகளும் அடங்கும். தற்கால ஐக்கிய அமெரிக்காவில் மினசோட்டா, வடக்கு டகோட்டா மாநிலங்களின் பகுதிகளும் மொன்ட்டானா, தெற்கு டகோட்டா மாநிலங்களின் சிறிய பகுதிகளும் அடங்கும்.